EkBass/fiwiki-20250220-pages-articles huggingface dataset:
Näytteet kiinteistä jätteistä

Näytteitä kiinteistä jätteistä otetaan jätemateriaalin ominaisuuksien karakterisointia varten. Silloin pitkällä ajanjaksolla otetaan tyypillisesti useita osanäytteitä sekä tehdään laadunvalvontaa, jolloin muutamista näytteistä kootaan kokoomanäyte. Näytteenoton avulla arvioidaan jätteen soveltuvuus hyötykäyttöön tai loppusijoitukseen. Lähtökohtaisesti tulisi näytteenotossa käyttää ensisijaisesti standardoituja menetelmiä, joita on saatavilla kattavasti. Erityisesti jätteen tutkimuksessa ei ole monesta syystä mahdollista tehdä hyvin seikkaperäisiä näytteenottosuunnitelmia. Hyvin heterogeenisen jätevirran näytteenotossa täytyy usein rajata näytteiden koko ja osanäytteiden lukumäärä käytännön syistä ja kustannusten takia. Jätenäytteenotossa keskeisimpiä epävarmuustekijöitä (virhelähteitä) ovat kohteen heterogeenisuus, näytteenottotekniikan valinta, näytteiden esikäsittely ja näytteiden säilyvyys. == Lähteet == *Opas ympäristönäytteenoton akkreditointivaatimusten soveltamiseksi == Aiheesta muualla == *Kaatopaikkakelpoisuuden toteaminen, Ympäristöhallinnon ohjeita 2/2006 *Haitallisten orgaanisten yhdisteiden esiintyminen yhdyskuntajätevedenpuhdistamoilla ja kaatopaikoilla, Suomen ympäristökeskuksen raportteja 29/2012 *Leonardo: Sampler Education Pilot Project. Textbooks on sampling. The textbooks cover sampling basics, sampling of waste, groundwater, soil and sampling of waste water and sludge Luokka:Ympäristönäytteenotto
Indonesian laivasto

Indonesian laivasto () on Indonesian asevoimien merialueiden puolustuksesta vastaava puolustushaara, joka on perustettu 10. syyskuuta 1945. Sen tehtävänä on valvoa Indonesian rannikkovesiä sekä talousaluetta, turvata merellisiä etuja, suojata Indonesiaa ympäröiviä saaria sekä torjua mereltä tulevat hyökkäykset. Indonesian laivasto on Lounais-Aasian henkilö- ja alusmäärältään suurin. Vuonna 2009 laivastossa palveli noin 75 000 henkeä ja sen käytössä oli yli 150 alusta. Palveluksessa olevat alukset käyttävät etuliitteenään KRI:tä, joka on lyhennys sanoista Kapal Perang Republik Indonesia eli Indonesian tasavallan alus. == Kalusto == Vuonna 2011 laivastolla oli * kaksi sukellusvenettä * 11 fregattia * 19 korvettia * 16 ohjusvenettä * 31 partioalusta * 11 miinanraivaajaa * 4 monitoimialusta * 26 maihinnousualusta * 54 muuta maihinnousuvenettä * 32 huolto- ja kuljetusalusta == Lähteet == * === Viitteet === *
Trippin’ Live

Trippin' Live on Dr. Johnin livelevy vuodelta 1997. == Kappaleet == # # # # # # # # # # # == Kokoonpano == * Ronnie Cuber – baritonisaksofoni * David Barard – basso, laulu * Herman V. Ernest III – rummut, laulu * Bobby Broom – kitara, laulu * Dr. John – piano, laulu * Chief Smiley Ricks – lyömäsoittimet, laulu * Jools Holland – piano (raita: 10) * Alvin "Red" Tyler – tenorisaksofoni * Charlie Miller – trumpetti, flyygelitorvi == Arviot == * Allmusic: Allmusic review == Aiheesta muualla == * Trippin' Live discogs.com -sivustolla == Lähteet == Luokka:Dr. Johnin albumit Luokka:Vuoden 1997 konserttitallenteet
Joel Ward (jalkapalloilija)

Joel Edward Philip Ward (s. 29. lokakuuta 1989 Emsworth) on englantilainen jalkapalloilija, joka edustaa Valioliigassa pelaavaa Crystal Palacea. Oikeajalkainen Ward on pelipaikaltaan puolustaja, hän voi pelata laitapuolustajana, keskuspuolustajana ja on pelannut joissakin otteluissa myös keskikentällä. == Seurajoukkueura == Wardin kasvattajaseura on Portsmouth, jonka tuolloin Valioliigassa pelanneeseen ykkösjoukkueeseen Ward liittyi vuonna 2008. Ilman debyyttiä seuran paidassa Ward siirtyi kaudeksi 2008–2009 lainalle Kakkosliigan AFC Bournemouthiin, jossa hän pelasi kauden aikana 21 peliä ja teki yhden maalin. Valioliigadebyyttinsä Portsmouthin paidassa Ward teki kaudella 2009–2010 Wigan Athleticia vastaan huhtikuussa 2010Joel Ward. Stats Transfermarkt.com. Kauden 2009–2010 jälkeen Portsmouth putosi Mestaruussarjaan ja Ward pelasi joukkueessa vielä kahden kauden ajan. Yhteensä hän pelasi Portsmouthin paidassa 89 ottelua ja teki kuusi maaliaJoel Ward Soccerway.com. Heinäkuussa 2012 Ward siirtyi Mestaruussarjan Crystal Palaceen,Joel Ward Profile. Transfermarkt.com jonka paidassa sarjadebyytti tapahtui elokuussa 2012 Watfordia vastaan. Kauden 2012–2013 jälkeen Crystal Palace nousi Valioliigaan. Kaudella 2013–2014 Ward pelasi 36 liigaottelua ja niissä kaikissa täydet minuutit. Kaudella 2014–2015 hän pelasi yhtä lukuun ottamatta joukkueen jokaisen valioliigapelin alusta loppuun ja teki noissa 37 ottelussaan yhden maalin, maaliskuussa Queens Park Rangersia vastaan. Seuraavalla kaudella hänelle kertyi 30 ottelua, joissa hän teki kaksi maalia. Kaudella 2016–2017 hän pelasi joukkueensa kaikki valioliigaottelut ja yhden ottelun loppuhetkiä lukuun ottamatta täydet minuutit. Kahtena seuraavana kautena peliaika jäi vähemmäksi, ja Ward teki ainoan maalinsa helmikuussa 2019 Manchester Unitedia vastaan. Kaudella 2019–2020 hän pelasi 29 valioliigaottelua, joista 27 ottelua avauskokoonpanossa, ja oli polvivamman vuoksi poissa muista otteluista. Seuraavina kausina hän pelasi 26, 28 ja 28 ottelua ja teki maalin toukokuussa 2023 Fulhamia vastaan. == Lähteet == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Joel Ward

Joel Ward on muun muassa seuraavien henkilöiden nimi: *Joel Ward (s. 1980), kanadalainen jääkiekkoilija *Joel Ward (s. 1989), englantilainen jalkapalloilija Luokka:Täsmennyssivut
Jelizaveta Tuktamyševa

Jelizaveta Sergejevna Tuktamyševa (; s. 17. joulukuuta 1996 Glazov) on venäläinen taitoluistelija, maailmanmestari, Euroopan mestari ja Grand Prix finaalin voittaja. Tuktamyševa saavutti kultaa nuorten olympialaisista 2012 ja nuorten MM- ja Grand Prix-finaalin hopeaa 2011. Vuonna 2013 hän saavutti aikuisten EM-pronssia Zagrebin EM-kilpailuiden yksinluistelusta ja voitti kauden Venäjän mestaruuden. Kaudella 2014–2015 hän voitti Grand Prix Finaalin, EM-kilpailut ja MM-kilpailut ja 2021 MM-hopeaa. Tuktamyševan ennätyspisteet ovat 234.43, jotka hän luisteli 2019 World Team Throphyssä. Hänen valmentajanaan toimii Aleksei Mišhin. == Lähteet == == Aiheesta muualla == Luokka:Venäläiset taitoluistelijat Luokka:Vuonna 1996 syntyneet Luokka:Elävät henkilöt
Afterglow

Afterglow voi tarkoittaa: == Elokuva & TV == * Afterglow (elokuva), Nick Nolten ja Julie Christien tähdittämä elokuva == Musiikki == * The Afterglow, italialainen pop rock -yhtye * Afterglow, brittiläinen rockyhtye === Albumit === * Afterglow (Dr. Johnin albumi), vuoden 1995 albumi * Afterglow (Electric Light Orchestran albumi), vuoden 1990 musiikkiboksi * Afterglow (Crowded Housen albumi), vuoden 1999 kokoelma-albumi * Afterglow (Quenchin albumi), vuoden 2003 albumi * Afterglow (Sarah McLachlanin albumi), vuoden 2003 albumi * Afterglow Live, Sarah McLachlanin albumi vuodelta 2004 * Afterglow (Black Country Communionin albumi), vuoden 2012 albumi * Afterglow (Marcellus Hallin albumi), vuoden 2013 albumi === Kappaleet === * "Afterglow of Your Love", by Small Faces from the 1968 album Ogdens' Nut Gone Flake * "Afterglow (Genesiksen kappale)" * "Afterglow (Tina Turnerin kappale)" * "Afterglow (INXS:n kappale)" * "Afterglow (Wilkinsonin kappale)" * "Afterglow", by The Servants from the 1990 album Disinterest * "Afterglow", by The Mission from the 1994 album Sum and Substance * "Afterglow", by Travis from the 2001 album The Invisible Band * "Afterglow", by John Frusciante and Josh Klinghoffer from the 2004 album A Sphere in the Heart of Silence * "Afterglow", by Vertical Horizon from the 2009 album Burning the Days * "Afterglow", by Trevor Morris from the 2010 album Legend of the Guardians: The Owls of Ga'Hoole
Sergei Zujev

Sergei Nikolajevitš Zujev (; s. 20. helmikuuta 1980 Severouralsk) on venäläinen futsalmaalivahti. Hän edustaa MFK Viz-Sinaraa ja Venäjän futsalmaajoukkuetta. Zujev on yksi maailman parhaista maalivahdeista, ja hänet nimettiinkin vuonna 2008 maailman parhaaksi maalivahdiksiFutsal Planet . Zujev on pelannut Venäjän futsalmaajoukkueessa vuodesta 2002 asti. Hän on saavuttanut yhden EM-hopean vuodelta 2005 ja yhden EM-pronssin vuodelta 2007. MM-kilpailuihin Zujev on osallistunut kerran, vuonna 2008, jossa hän oli neljäsSergei Nikolajevitš Zujev Fifa. Zujev on edustanut nykyistä seuraansa, Venäjän pääsarjassa pelaavaa MFK Viz-Sinaraa, vuodesta 2001 asti. Hän on voittanut seuran kanssa kerran UEFA Futsal Cupin ja kahdesti Venäjän mestaruuden. == Lähteet == Luokka:Venäläiset futsalpelaajat Luokka:Vuonna 1980 syntyneet Luokka:Elävät henkilöt
HMS Ashanti (F117)

HMS Ashanti (viirinumero F117) oli Britannian kuninkaallisen laivaston vuonna 1961 palvelukseen otettu Tribal-luokan fregatti, joka tuhoutui 1988 maalilaivana. == Valmistus == Alus tilattiin Scotstounista Yarrow Shipbuildersilta, missä köli laskettiin 15. tammikuuta 1958. Se laskettiin vesille 9. maaliskuuta 1959 ja otettiin palvelukseen 23. marraskuuta 1961Boniface, Patrick s. 14, jolloin se oli laivaston ensimmäinen COSAG- järjestelmällä varustettu alus. Aluksen valmistuskustannukset olivat 5 315 000 puntaa. == Palvelus == Alus poistettiin palveluksesta ja sijoitettiin satamaan sijoitetuksi koululaivaksi. Sukellusveneet HMS Sceptre ja HMS Spartan upottivat 1988 maalilaivana olleen aluksen.Boniface, Patrick s. 24 == Päälliköt == Aluksen päälliköinä olivat: *McScrum, R. S. 1965 - 1967 *Compton- Hall, R. 1967 - 1970 *Parker 1970 - 1972 *Blair, R. N. 1972 - 1974 *Rhodes 1976 - 1978 *Blackham, J. J. 1978 - 1979 ==Lähteet== * * * === Viitteet === Luokka:Tribal-luokan fregatit Luokka:Yarrow’n valmistamat alukset Luokka:Yhdistyneen kuningaskunnan kylmän sodan sotalaivat
Clarke Carlisle

Clarke James Carlisle (s. 14. lokakuuta 1979 Preston) on uransa jo päättänyt englantilainen jalkapalloilija. Oikeajalkainen Carlisle oli pelipaikaltaan keskuspuolustaja. Hänellä on sukujuuria Dominicalla. == Seurajoukkueura == Carlisle aloitti uransa Blackpool FC:ssä, jota hän edusti kolmanneksi korkeimmalla sarjatasolla vuodet 1997–2000. Vuonna 2000 Carlisle siirtyi toiseksi korkeimmalla sarjatasolla pelanneeseen Queens Park Rangersiin, joka kuitenkin putosi sarjatasoa alemmas Carlislen ensimmäisen kauden jälkeen. Carlisle pelasi Queens Park Rangersissa vuoteen 2004 asti ja teki 96 pelaamassaan ottelussa kuusi maalia. Vuodet 2004–2005 Carlisle edusti Mestaruussarjan Leeds Unitedia, jossa pelejä kertyi 35 ja maaleja neljä. Vuonna 2005 hän siirtyi Mestaruussarjan Watford FC:hen, joka nousi kaudeksi 2006–2007 Valioliigaan ja Carlisle teki pääsarjadebyyttinsä pelaten neljä ottelua korkeimmalla sarjatasolla kaudella 2006–2007. Pääosan kaudesta hän vietti lainalla Mestaruussarjan Luton Townissa. Otteluita Watfordin paidassa kertyi kaiken kaikkiaan 36 ja maaleja kolme. Heinäkuussa 2007 Carlisle siirtyi Watfordista taas Mestaruussarjaan, nyt Burnley FC:n joukkueeseen. Hän oli seuran avainpelaaja, kun se nousi kaudeksi 2009–2010 Valioliigaan. Carlisle pelasi kauden 2009–2010 aikana 27 valioliigaottelua onnistumatta maalinteossa. Kaudeksi 2010–2011 Carlisle ja Burnley putosivat kuitenkin takaisin Mestaruussarjaan. Vuosina 2011–2012 Carlisle kävi lainalla Ykkösliigan Preston North Endissä ja Kakkosliigan Northampton Townissa. Yhteensä Carlisle pelasi Burnleyn paidassa 131 ottelua tehden seitsemän maalia. Elokuussa 2012 Carlisle siirtyi viiden vuoden Burnley-jakson jälkeen Kakkosliigan York City FC:hen. Saman vuoden marraskuussa hän siirtyi lainalle entiseen seuraansa Northampton Towniin, joka pelasi myös Kakkosliigassa. Tammikuussa 2013 Carlisle siirtyi Yorkista pysyvällä sopimuksella Northamptoniin, jossa hän lopetti uransa kauden 2012–2013 jälkeen. == Maajoukkueura == Carlisle pelasi vuonna 2000 kolme ottelua ilman maaleja Englannin alle 21-vuotiaiden jalkapallomaajoukkueessa. == Auto-onnettomuus == Carlisle joutui joulukuussa 2014 auto-onnettomuuteen, kun hän jäi kuorma-auton alle lähellä Yorkin kaupunkia. Hän selvisi kuin ihmeen kaupalla ilman vakavia vammoja. Hän oli aiemmin menettänyt asiantuntijatehtävänsä Mestareiden liigan lähetyksissä ja oli vain kahta päivää ennen onnettomuutta kärähtänyt ratista. Kahden lapsen isä ja aviomies Carlisle myönsi helmikuussa 2015 yrittäneensä itsemurhaa heittäytyessään kuorma-auton alle. == Lähteet == * * http://nr.soccerway.com/players/clarke-carlisle/2532/ * http://www.mtv.fi/sport/jalkapallo/valioliiga/artikkeli/ex-valioliigapelaaja- myonsi-yrittaneensa-itsemurhaa/4757960 Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Tyyppi 209

Tyyppi 209 on saksalaisen Howaldtswerke-Deutsche Werftin vientiin suunnittelema dieselsähköisellä voimansiirrolla varustettu sukellusvenetyyppi. Alun perin tyyppi 209/1100 suunniteltiin 1960-luvun lopulla. Huolimatta siitä, että Saksan laivasto ei tilannut alustyyppiä, siitä on valmistettu viisi versiota 209/1100, 209/1200, 209/1300, 209/1400 ja 209/1500, joita on myyty vuosina 1971-2008 kaikkiaan 61 kappaletta kolmeentoista maahan. == Alukset == *Argentiinan laivasto Salta-luokka 2 alustaGardiner, Robert s. 11 *Brasilian laivasto Tupi- ja Tikuna-luokat 5 alustaGardiner, Robert s. 34-35 *Chilen laivasto Thomson-luokka 2 alustaGardiner, Robert s. 52 *Kolumbian laivasto Pijao-luokka 2 alustaGardiner, Robert s. 69 *Ecuadorin laivasto Shyri-luokka 2 alustaGardiner, Robert s. 84 *Kreikan laivasto Glavkos- ja Poseidon-luokat 8 alustaGardiner, Robert s. 183 *Intian laivasto Shishumar-luokka 4 alustaGardiner, Robert s. 175 *Indonesian laivasto Cakra-Gardiner, Robert s. 179 ja Chang Bogo -luokat 5 alusta *Etelä-Korean merivoimat Chang Bogo -luokka 9 alustaGardiner, Robert s. 247 *Perun laivasto Islay- ja Angamos-luokat 6 alustaGardiner, Robert s. 306 *Etelä-Afrikan laivasto Heroine-luokka 3 alusta *Turkin laivasto Atlay-, Preveze-Gardiner, Robert s. 473 ja Gür-luokat 14 alusta *Venezuelan laivasto Sabalo-luokka 2 alustaGardiner, Robert s. 637 == Lähteet == * === Viitteet === *
Southern Methodist University

Southern Methodist University on yksityinen yliopisto University Parkissa, Texasin osavaltiossa Yhdysvalloissa. Yliopisto on perustettu vuonna 1911, ja vuonna 2014 siellä opiskeli yli 10 000 opiskelijaa. Southern Methodist Universityn on perustanut ja sen omistaa Yhdistynyt metodistikirkko. Yliopistoa edustavat NCAA:n alaisessa yliopistourheilussa SMU Mustangs -nimiset joukkueet. 1980-luvulla SMU:lla oli vuosien ajan koko maan paras joukkue amerikkalaisessa jalkapallossa, mutta vuonna 1987 havaittiin yliopiston törkeästi rikkoneen tiukkoja rekrytointisäädöksiä, ja rangaistukseksi koko jalkapallojoukkue lakkautettiin vuodeksi. ==Aiheesta muualla== Luokka:Texasin yliopistot ja korkeakoulut Luokka:Kristinusko Texasissa Luokka:Metodistiset yliopistot Luokka:Yhdysvaltalaiset kristilliset oppilaitokset
Vesi- ja sedimenttinäytteenotto

Vesi- ja sedimenttinäytteenottoa tehdään pää-asiassa pitkäaikaisseurantoja varten. Ne liittyvät joko jätevesien, vesistörakentamisen ja vesistöjen muun käytön vaikutusten velvoitetarkkailuihin tai kansainvälisiin sopimuksiin ja Suomen lainsäädäntöön perustuvaan ympäristön tilan seurantaan. Sedimenttinäytteitä otetaan pääasiassa sedimenttiin kertyneiden aineiden pitoisuusmittauksia sekä kertymähistorian ja muiden aikasarjojen selvittämistä varten. Vesi- ja sedimenttinäytteistä analysoidaan eri aineita usein hyvin pieninä pitoisuuksina, siksi näytteenottajan tulee kiinnittää erityistä huomiota kontaminaation estämiseen. Se vaatii näytteenotto-organisaatiolta ja näytteenottajalta yksityiskohtaisten menettelyohjeiden laatimista ja riittävää huolellisuutta puhtauden ylläpidossa. Näytteenotto-organisaation velvollisuuksiin kuuluu myös estää kala- tai raputautien leviäminen sekä muut mahdolliset, vesistöjen väliset, biologiset kontaminaatiot näytteenoton seurauksena. Laadunvarmistukseksi voidaan käyttää nolla- ja rinnakkaisnäytteitä. == Lähteet == *opas ympäristönäytteenoton akkreditointivaatimusten soveltamiseksi == Aiheesta muualla == * Työsuojelu vesi- ja ympäristönäytteenotossa ja hydrologisissa mittauksissa,OH6/2006 *OH8/2006 Työsuojelu sähkökalastuksessa *Työsuojelu veneiden käytössä, OH9/2006 *Laboratorioiden välinen pätevyyskoe 5/2013. Kenttämittaukset -vesien happi, lämpötila, pH ja sähkönjohtavuus, Suomen ympäristökeskus, 2013 * Vesistötietoa näytteenottajille,Ympäristöopas 2008, sivut 1-34 *Vesistötietoa näytteenottajille, - näytteenottajille, Ympäristöopas 2008 sivut 35-78 *Vesiympäristölle vaarallisista ja haitallisista aineista annettujen säädösten soveltaminen. Ympäristöministeriön raportteja 15/2012 *SFS-käsikirja 147:2010 Veden laatu. Osa 1: Näytteenottomenetelmät (sisältää näytteenoton suunnitteluun, suorittamiseen, työsuojeluun jne liittyviä ohjeita, myy SFS; ks. Näytteenottostandardeja sivun alussa) Luokka:Ympäristönäytteenotto
SMU

Lyhenne SMU voi tarkoittaa ainakin seuraavia: * Southern Methodist University, yliopisto Texasissa Yhdysvalloissa * Suomen Merimies-Unioni, suomalainen meri- ja sisävesiliikenteessä työskentelevien ammattiliitto
Chang Bogo -luokka

Chang Bogo -luokka on Korean ja Indonesian laivastojen Howaldtswerke-Deutsche Werftin dieselsähköisellä voimansiirrolla varustetuista tyypin 209 sukellusveneistä Daewoon edelleen kehittämä sukellusveneluokka. Suunnittelun lähtökohtana oli HDW:n tyyppi 209/1200. Luokan alukset on aseistettu kahdeksalla keulaan asennetulla 533 millimetrin torpedoputkella, joihin aluksella on 14 torpedoa. Alukset voidaan lisäksi aseistaa Sub-Harpoon merimaaliohjuksin sekä torpedojen ja ohjusten tilalle voidaan alukseen kuormata 28 miinaa. == Alukset == Korean piti alkuperäisen suunnitelman mukaan tilata kaikkiaan kahdeksantoista venettä. Ensimmäiset kolme alusta tilattiin helmikuussa 1988 ja seuraavat kolme lokakuussa 1989. Loput kolme tilattiin mahdollisesti 1993 viivästämisten jälkeen.Gardiner, Robert s. 247 Korean laivastolla on yhdeksän alusta ja Indonesian laivastolla kolme. == Lähteet == * === Viitteet === *
Winter-Harvest

Winter-Harvest on hollantilaisen rock yhtye Golden Earringin toinen albumi vuodelta 1967. == Kappaleet == === A-puoli === # # # # # # # === B-puoli === # * # # # # # # === CD julkaisun bonusraidat === # * # # # == Kokoonpano == * George Kooymans – kitara, laulu * Rinus Gerritsen – basso, kosketinsoittimet * Jaap Eggermont – rummut * Frans Krassenburg – laulu === Muut === * Cees Schrama - piano, urut, vibrafoni == Arviot == * Allmusic: Allmusic review == Aiheesta muualla == * Winter-Harvest discogs.com -sivustolla == Lähteet == Luokka:Vuoden 1967 albumit Luokka:Golden Earringin albumit
Biologinen näyte

Biologisia näytteitä kerätään erilaisista virtavesi- ja järviympäristöistä sekä rannikkovesistä. Pääosa näytteenotosta palvelee kansalliseen lainsäädäntöön tai kansainvälisiin sopimuksiin perustuvia vesistöjen tilan pitkäaikais-seurantoja ja vesipolitiikan puitedirektiivin edellyttämää jokien ja järvien sekä Itämeren biologista seurantaa. Suuri osa näytteenotosta palvelee myös muun muassa jätevesien, vesistörakentamisen tai vesistöjen käytön vaikutusten velvoitetarkkailuun liittyvää vesien tilan seurantaa. Näytteenottopaikan valinta vaikuttaa merkittävästi näytteiden edustavuuteen. Näytteenoton suunnittelussa tulee ottaa huomioon standardin ja ympäristöhallinnon antamat ohjeet näytteenottopaikkojen, -syvyyksien ja -välineiden valinnasta. Pätevä näytteenottohenkilökunta takaa näytteenoton laadun ja luotettavuuden. Työntekijät pätevöityvät tehtäväänsä koulutuksen ja kokemuksen kautta. Kenttälomakkeiden huolellinen täyttö ja kirjaaminen sisäiseen järjestelmään ovat erittäin tärkeitä näytteiden jäljitettävyyden takaamiseksi. == Lähteet == *FINASin opas ympäristönäytteenoton akkreditointivaatimusten soveltamiseksi == Aiheesta muualla == * Työsuojelu sähkökalastuksessa, OH8/2006 * Ohjeita järvien ja jokien pohjaeläimistöseurannan näytteenottoon ja raportointiin, YO87 Luokka:Ympäristönäytteenotto
Kiltajärvi

Kiltajärvi on Satakunnassa Huittisten Vampulassa sijaitseva patoallas, joka kuuluu Kokemäenjoen vesistön Loimijoen valuma-alueeseen. Patoallas on syntynyt Sallilankosken voimalaitoksen taakse, joka hyödyntää Loimijoen pääuoman vesivoimaa. == Maantiede == Tekojärven pinta-ala on 8,1 hehtaaria ja sen synnyttänyt voimala sijaitsee aivan Vampulan Sallilan kylän keskellä. Tekojärven rannalla sijaitsevat muun muassa kirkko ja sen hautausmaa, koulu ja joen ylittävä silta. == Lähteet == === Viitteet === Luokka:Loimijoen alaosan alue Luokka:Huittisten järvet Luokka:Vampula
ARA Salta (S-31)

ARA Salta (runkonumero S-31) on Argentiinan laivaston Salta-luokan sukellusvene. == Valmistus == Alus tilattiin 30. huhtikuuta 1969 Saksasta Kielistä Howaldtswerkeltä, missä köli laskettiin 30. huhtikuuta 1970. Alus laskettiin vesille 9. marraskuuta 1972 ja otettiin palvelukseen 7. maaliskuuta 1974.Gardiner, Robert s. 11 == Palvelus == Alus oli modernisoitavana 1980-luvun lopulla. Työ oli hidasta käytettävissä olevien varojen vähyyden vuoksi. == Lähteet == * === Viitteet === Luokka:Argentiinalaiset Falklandin sodan sotalaivat Luokka:Salta-luokan sukellusveneet Luokka:Argentiinalaiset kylmän sodan sukellusveneet
Agía Foteiní

Agía Foteiní () on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Aiemmin kylä kuului Sývritoksen kuntaan ja vuodesta 2011 lähtien Amárin kunnan Sývritoksen kunnallisyksikköön. Kylän väkiluku on 90 (vuonna 2011). Agía Foteiní on Amárin kunnan kuntakeskus. Agía Foteiní sijaitsee linnuntietä noin 19 kilometriä Réthymnosta kaakkoon. Kylä on osa viereisen Apóstoloin kylän kyläyhdyskuntaa, johon kuuluu myös läheinen Génnan kylä. Kylä on nimetty Pyhän Fotinen mukaan. == Lähteet == Luokka:Amári Luokka:Kreetan kylät
Aleksander Bosak

Aleksander ”Alex” Bosak (s. 14. elokuuta 1993) on puolalainen autourheilija. Kaudella 2015 hän kilpaili GP3-sarjassa Arden International -tallin kuljettajana. == Ura == Bosak kilpaili Formula Renault Northern European Cupissa vuosina 2012–2013. Hän saavutti kilpailuissa 15 pistettä. Vuodet 2012–2014 hän ajoi Formula Renault Alps -sarjassa saavuttaen 37 pistettä. Vuosina 2013–2014 Bosak kilpaili Koiranen Motorsportin autolla Eurocup Formula Renaultissa saavuttamatta pisteitä.https://www.driverdb.com/drivers/alex- bosak/ Helmikuussa 2015 Bosak teki sopimuksen brittiläisen GP3-talli Arden Internationalin kanssa ja näin ollen Bosak ajoi tallin riveissä kaudella 2015.https://archive.is/20150209001908/http://www.motorsportgp.pl/aktualnosci- gp3/7843-pierwszy-polak-w-serii-gp3-aleksander-bosak-dolacza-do-arden- international-na-sezon-2015.html Hän saavutti neljä pistettä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Arden International ESP FEA 19 ESP SPR 23 AUT FEA 16 AUT SPR 15 GBR FEA 15 GBR SPR 16 HUN FEA 17 HUN SPR 19 BEL FEA 8 BEL SPR Kesk. ITA FEA 15 ITA SPR Kesk. RUS FEA Kesk. RUS SPR 20 BHR FEA Kesk. BHR SPR 16 ABU FEA 18 ABU SPR 23 4 20. == Lähteet == Luokka:Puolalaiset autourheilijat Luokka:Vuonna 1993 syntyneet Luokka:GP3-kuljettajat Luokka:Elävät henkilöt
Ágioi Déka

Ágioi Déka (; myös Ágii Déka) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 785 (vuonna 2011). Ágioi Déka on Górtynan kunnan kuntakeskus. Ágioi Déka sijaitsee antiikin aikaisen Gortynin eli Gortynan kaupungin paikalla Kreetan eteläisissä keskiosissa noin 35 kilometriä Iraklionista etelälounaaseen ja noin 14 kilometriä saaren etelärannikosta. Kylä on nimetty Kreetan kymmenen marttyyrin (Ágioi Déka, ”Pyhä kymmenen”) mukaan. Nämä kymmenen teloitettiin Gortynissä ja viisi heistä oli myös kotoisin kaupungista. Ágioi Déka muodostaa myös laajemman kyläyhdyskunnan (Τοπική Κοινότητα Αγίων Δέκα, Topikí Koinótita Agíon Déka), johon kuuluu varsinaisen Ágioi Dékan kylän lisäksi Vourvoulítiksen kylä. Koko yhdyskunnan väkiluku on 861. == Lähteet == == Aiheesta muualla == Luokka:Górtyna Luokka:Kreetan kylät
Alivéri

Alivéri (; ) on Kreikan kaupunki, joka sijaitsee Euboian saarella. Se kuuluu hallinnollisesti Kými-Alivérin kuntaan, Euboian alueyksikköön ja Keski-Kreikan alueeseen. Aiemmin kaupunki kuului Taminaíoin kuntaan ja vuodesta 2011 lähtien Kými-Alivérin kunnan Taminaíoin kunnallisyksikköön. Kaupungin väkiluku on 4 827 (vuonna 2011). Alivéri on Kými-Alivérin kunnan kuntakeskus. Alivéri sijaitsee Euboian etelärannikolla Eteläisen Euboianlahden rannalla. Se muodostaa myös laajemman kaupunkiyhdyskunnan (Δημοτική Κοινότητα Αλιβερίου, Dimotikí Koinótita Aliveríou), johon kuuluvat varsinaisen Alivérin kaupungin lisäksi Anthoúpoli, Katakalós, Látas ja Miláki. Koko yhdyskunnan väkiluku on 5 249. Alivérin lähellä sijaitsevat keskiaikaisen Rizókastron linnan rauniot. == Lähteet == == Aiheesta muualla == Luokka:Keski-Kreikan kaupungit Luokka:Kými- Alivéri
Áno Viánnos

Áno Viánnos () on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 774 (vuonna 2011). Áno Viánnos on Viánnoksen kunnan kuntakeskus. Áno Viánnos, ”Ylä-Viánnos”, sijaitsee linnuntietä noin 40 kilometriä kaakkoon Iraklionista. Kylä on saanut nimensä antiikin ajan Biannoksen kaupungilta, jonka akropolis sijaitsi heti nykyisen kylän luoteispuolella olevalla kukkulalla. Áno Viánnos muodostaa myös laajemman kyläyhdyskunnan (Τοπική Κοινότητα Άνω Βιάννου, Topikí Koinótita Áno Viánnou), johon kuuluvat varsinaisen Áno Viánnoksen kylän lisäksi Agía Moní, Ágios Nikólaos, Kapsáli, Keratókampos, Loutráki ja Monompoúka. Koko yhdyskunnan väkiluku on 984. == Lähteet == == Aiheesta muualla == Luokka:Kreetan kylät Luokka:Viánnos
Biannos

Biannos (, myös Biennos, ; ) oli antiikin aikainen kaupunki ja kaupunkivaltio (polis) Kreetan saarella Kreikassa. Sen kaupunkikeskus sijaitsi nykyisen Áno Viánnoksen kylän paikalla. == Maantiede == Biannos sijaitsi Kreetan eteläosissa Hierapytnan ja Lebenin kaupunkien välissä, noin seitsemän kilometriä sisämaahan saaren etelärannikosta. Tabula Peutingerianassa kaupunki esiintyy nimellä Blenna, ja se on sijoitettu 30 roomalaisen mailin päähän Arkadeesta eli Arkadiasta ja 20 mailia Hierapytnasta. Kaupungin akropoliina eli linnavuorena ja yläkaupunkina toimi kallioinen kukkula, joka sijaitsee heti nykyisen Áno Viánnoksen kylän luoteispuolella. Biannoksen kaupunkivaltion hallussa ollut alue tunnettiin nimellä Biannia (). Sen alueen kooksi on arvioitu noin 25–100 neliökilometriä. Idässä alue rajautui todennäköisesti Hierapytnan poliksen alueeseen. == Historia == Biannoksen historiasta tiedetään vain vähän. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Biannoksen paikalla on ollut asutusta viimeistään arkaaisella kaudella, ja itse kaupunki on ollut olemassa viimeistään klassisella kaudella. Se mainitaan poliksena kaupunkivaltion merkityksessä kuitenkin vasta hellenistisellä kaudella. Tuolloin sen tiedetään tehneen muiden Kreetan kaupunkien ohella liiton Eumenes II:n kanssa. Kaupunki säilyi olemassa roomalaiselle kaudelle saakka. Kreikkalaisessa mytologiassa Biannoksen kerrottiin olleen paikka, johon sijoittui Otoksen ja Efialteen kamppailu Areen kanssa. Tästä paikka sai myös väkivaltaan () viittaavan nimensä.Homeros: Ilias 5.385–387. Ares oli myös kaupungin suojelijajumala, ja tälle uhrattiin kaupungissa hekatomfonia-uhri.Stafanos Byzantionlainen: Ethnika 168.19–20. Kaupungin kansalaisesta käytettiin etnonyymejä Biannios () ja Biennios (). Kaupungin nimi tunnetaan vain näiden etnonyymien kautta, eikä esiinny antiikin lähteissä sellaisenaan. == Rakennukset ja löydökset == Biannoksen akropoliilta on tehty keramiikkalöytöjä arkaaisen kauden alkuvaiheen niin kutsutulta orientalisoivalta kaudelta roomalaiselle kaudelle saakka. Kaupungissa oli Areelle omistettu pyhäkkö, johon asetettiin julkisesti nähtäville poliksen tekemät päätökset. Piirtokirjoitusten perusteella kaupungissa oli myös prytaneion. Nykyisessä Káto Sýmissä sijainnut Hermeen ja Afroditen pyhäkkö sijaitsi mahdollisesti Biannoksen alueella, koska se oli suhteellisen lähellä ja sinne kulki suhteellisen helppo reitti. Se on kuitenkin voinut olla myös pankreetalainen eli yhteiskreetalainen. == Lähteet == Luokka:Antiikin Kreetan kaupungit Luokka:Viánnos
Chalandrítsa

Chalandrítsa () on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Aiemmin kylä kuului Farréen kuntaan ja vuodesta 2011 lähtien Erýmanthoksen kunnan Farréen kunnallisyksikköön. Kylän väkiluku on 913 (vuonna 2011). Chalandrítsa on Erýmanthoksen kunnan kuntakeskus. Chalandrítsa sijaitsee noin 16 kilometriä Patraksesta eteläkaakkoon. Kylän paikalla on ollut kaupunki jo antiikin ajalla. Antiikin aikaisen kaupungin nimeä ei kuitenkaan tunneta. Chalandrítsa muodostaa myös laajemman kyläyhdyskunnan (Τοπική Κοινότητα Χαλανδρίτσης, Topikí Koinótita Chalandrítsis), johon kuuluvat varsinaisen Chalandrítsan kylän lisäksi kylät Kydoniés ja Mastoraíika-Stamaíika. Koko yhdyskunnan väkiluku on 1 047. thumb|none|240px|Chalandrítsan antiikin aikaisen kaupungin raunioita. == Lähteet == == Aiheesta muualla == Luokka:Erýmanthos Luokka:Länsi-Kreikan kylät
Chrysó (Sérres)

Chrysó (; ) on Kreikan kylä, joka kuuluu hallinnollisesti Emmanouíl Pappáksen kuntaan, Sérresin alueyksikköön ja Keski-Makedonian alueeseen. Aiemmin kylä kuului Emmanouíl Pappáksen kuntaan ja vuodesta 2011 lähtien Emmanouíl Pappáksen kunnan Emmanouíl Pappáksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Χρυσού, Dimotikí Koinótita Chrysoú). Kylän väkiluku on 1 571 (vuonna 2011). pienoiskuva|vasen|Kirkko Chrysón kylässä. Chrysó on Emmanouíl Pappáksen kunnan kuntakeskus. Se sijaitsee noin 10 kilometriä Sérresistä itäkaakkoon. == Lähteet == Luokka:Emmanouíl Pappás Luokka:Keski-Makedonian kylät
Evangelismós (Iraklion)

Evangelismós () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ευαγγελισμού, Topikí Koinótita Evangelismoú). Kylän väkiluku on 199 (vuonna 2011). Evangelismós on Minóa Pediádan kunnan kuntakeskus. Evangelismós sijaitsee linnuntietä noin 23 kilometriä Iraklionista kaakkoon. Kylän itäpuolella on Kastéllin sotilaslentokenttä. == Lähteet == Luokka:Kreetan kylät Luokka:Minóa Pediáda
Foúrnoi (kylä)

Foúrnoi (; transl. myös Foúrni, Fúrni) on Kreikan kylä, joka sijaitsee Foúrnoin saarella. Se kuuluu hallinnollisesti Foúrnoi Korseónin kuntaan, Ikarían alueyksikköön ja Pohjois-Egean saarten alueeseen. Kylän väkiluku on 1 120 (2011). Foúrnoi on Foúrnoin saarten pääkylä ja Foúrnoi Korséonin kunnan kuntakeskus. Foúrnoin kylä sijaitsee Foúrnoin saariryhmän samannimisen pääsaaren länsirannikolla. Kylä on perinteinen kalastajakylä ja se on rakennettu teatterin muotoon pienen luonnonsataman ympärille. == Lähteet == Luokka:Foúrnoi Korseón Luokka:Pohjois-Egean saarten kylät
Geráni (Chaniá)

Geráni () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 312 (vuonna 2011). Geráni on Plataniáksen kunnan kuntakeskus. Geráni sijaitsee Kreetan pohjoisrannikolla noin 13 kilometriä Chaniásta länteen. Kylä on suosittua turistialuetta. Siellä on pitkä ranta- alue sekä lukuisia hotelleja. Geráni muodostaa myös laajemman kyläyhdyskunnan (Τοπική Κοινότητα Γερανίου, Topikí Koinótita Geraníou), johon kuuluvat varsinaisen rannalla sijaitsevan Geránin kylän (myös Káto Geráni, ”Alempi Geráni”) lisäksi ylempänä sijaitseva Palaió Geráni (”Vanha Geráni”; myös Páno Geráni, ”Ylempi Geráni”) sekä Loutráki. Koko yhdyskunnan väkiluku on 1 189. == Lähteet == Luokka:Kreetan kylät Luokka:Plataniás
Marjaana Pitkänen

Marjaana Pitkänen (s. 10. syyskuuta 1991 Siilinjärvi) on suomalainen maastohiihtäjä. Hän edustaa Vantaan Hiihtoseuraa. Aikaisemmin hän on edustanut Vieremän Koittoa ja Oulun Hiihtoseuraa. Pitkänen debytoi maastohiihdon maailmancupissa Rukalla marraskuussa 2009 ollen 10 kilometrin perinteisen hiihtotavan kilpailussa 72. Hänen paras sijoituksensa maailmancupin osakilpailussa on 38. sija Salpausselän 15 kilometrin kilpailusta maaliskuulta 2010. Pitkänen voitti Euroopan nuorten olympiafestivaaleilla 2009 kultaa 5 kilometrin perinteisen hiihtotavan kilpailussa. Hän saavutti nuorten MM- kilpailuissa hopeaa 4 × 3,3 kilometrin viestissä 2010. Samojen kisojen takaa- ajokilpailussa hän oli seitsemäs. Vuonna 2013 Pitkänen saavutti pronssia 10 kilometrin yhdistelmähiihdosta talviuniversiadeista Trentinosta. Pitkänen on sijoittunut SM-kilpailujen henkilökohtaisilla matkoilla parhaimmillaan kahdeksanneksi 30 kilometrin vapaan hiihtotavan kilpailussa Rukalla 2015 ja 10 kilometrin perinteisen kilpailussa Keuruulla 2017. Hän voitti pariviestin ja viestin Suomen-mestaruudet 2014. == Lähteet == Luokka:Suomalaiset maastohiihtäjät Luokka:Vuonna 1991 syntyneet Luokka:Elävät henkilöt
Goúrnes

Goúrnes (; ) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylä on osa Anópolin kyläyhdyskuntaa. Kylän väkiluku on 1 628 (vuonna 2011). Goúrnes on Chersónisoksen kunnan kuntakeskus. Goúrnes sijaitsee Kreetan pohjoisrannikolla noin 12 kilometriä Iraklionista itään. Kylän tunnetuin nähtävyys on Cretaquarium – Thalassókosmos -niminen merimaailma eli suuri yleisöakvaario. Aiemmin kylä kuului Goúveen kuntaan ja vuodesta 2011 lähtien Chersónisoksen kunnan Goúveen kunnallisyksikköön. == Lähteet == == Aiheesta muualla == Luokka:Chersónisos Luokka:Kreetan kylät
Ierissós

Ierissós () on Kreikan kaupunki, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Kaupungin väkiluku on 3 266 (vuonna 2011). Ierissós on Aristotéliin kunnan kuntakeskus. Ierissóksen kaupunki sijaitsee Chalkidikín niemimaan itärannikolla Áthoksen niemen juuressa noin 37 kilometriä itään Chalkidíkin alueyksikön hallinnollisesta keskuksesta Polýgyroksesta. Ierissós muodostaa myös laajemman kaupunkiyhdyskunnan (Δημοτική Κοινότητα Ιερισσού, Dimotikí Koinótita Ierissoú), johon kuuluvat varsinaisen Ierissóksen kaupungin lisäksi Gavrádia, Koumítsa, Limáni, Niréas ja Xiropótamo. Koko yhdyskunnan väkiluku on 3 455. == Lähteet == == Aiheesta muualla == Luokka:Aristotélis Luokka:Keski-Makedonian kaupungit
Isthmía

Isthmía () on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki- Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1 134 (vuonna 2011). Isthmían kylä sijaitsee Korintin kannaksen itäosassa Saroninlahden rannalla, Korintin kanavan itäpäässä. Kylä on perinyt nimensä antiikin aikaisesta Isthmian pyhäkköalueesta. Nimi viittaa kannakseen (isthmós). Antiikin Isthmia tunnetaan Isthmian kisoista. Sen arkeologinen alue sijaitsee noin kilometrin nykyisestä kylästä länteen. Alueella on muun muassa Poseidonin temppelin, stadionin ja teatterin rauniot. Isthmía muodostaa myös laajemman kyläyhdyskunnan (Δημοτική Κοινότητα Ισθμίας, Dimotikí Koinótita Isthmías), johon kuuluvat varsinaisen Isthmían kylän lisäksi Ágios Charálampos, Kávos, Kyrás Vrýsi, Palaió Kalamáki ja Parádeisos. Koko yhdyskunnan väkiluku on 2 760. == Lähteet == == Aiheesta muualla == Luokka:Loutráki-Perachóra-Ágioi Theódoroi Luokka:Peloponnesoksen kylät
Kanapítsa

Kanapítsa () on Kreikan kylä, joka sijaitsee Skiáthoksen saarella. Se kuuluu hallinnollisesti Skiáthoksen kuntaan, Sporadien alueyksikköön ja Thessalian alueeseen. Kylän väkiluku on 39 (vuonna 2011). Kanapítsa sijaitsee rannikolla Skiáthoksen eteläosassa noin neljä kilometriä saaren pääkaupungista Skiáthoksen kaupungista lounaaseen. Sen lähimmät kylät ovat Koliós ja Plataniás länsipuolella sekä Achladiás ja Katsarós koillispuolella. Kylä on rantalomakohde. Siellä on kaksi pidempää hiekkarantaa sekä useita hotelleja. == Lähteet == Luokka:Skiáthos Luokka:Thessalian kylät
Valparaiso (täsmennyssivu)

Valparaiso voi tarkoittaa: *Valparaíso, kaupunki Chilessä *Valparaíson alue, hallintoalue Chilessä *Valparaíso, kunta Brasiliassa *Valparaíso de Goiás, kunta Brasiliassa *Valparaíso, kunta Kolumbiassa *Valparaíso, kunta Meksikossa *Valparaíso de Arriba, kunta Espanjassa *Valparaiso, kaupunki Yhdysvaltojen Floridassa *Valparaiso, kaupunki Yhdysvaltojen Indianassa *Valparaiso, kylä Yhdysvaltojen Nebraskassa
Helsingin olympiastadionin Super Match 2013

thumb|300px|Super Matchin pelipaikka Helsingin olympiastadion. Super Match oli Helsingin olympiastadionilla 10. elokuuta 2013 järjestetty jalkapalloharjoitusottelu, jossa kohtasivat Englannin valioliigan joukkueet Arsenal FC ja Manchester City FChttp://tapahtumainfo.fi/tapahtuma/2013/08/super-match-arsenal-manchester- city-jalkapalloa/82092. Ottelu oli joukkueiden viimeinen ottelu ennen Valioliigakautta 2013-2014, joka päättyi lopulta Manchester Cityn mestaruuteen. Super Matchin Suomeen järjesti Hjallis Harkimo. Paikalle ottelua oli saapunut katsomaan 39 216 katsojaahttp://penkkisport.blogspot.fi/2013/08/lisaa-tallaisia-tempauksia- kiitos-super.html. Arsenal voitti ottelun 3-1. == Taustaa == Edeltävällä kaudella Manchester City oli sijoittunut Valioliigassa toiseksi ja Arsenal neljänneksi. Manchester Cityn päävalmentaja oli tuolloin juuri seuraan saapunut Manuel Pellegrini ja Arsenalissa samaa virkaa hoiti Arsène Wenger. Joukkueissa oli yksi suomalainen, Arsenalin Carl Jenkinson, joka kiersikin ottelun jälkeen stadionin kiitellen. Yle televisioi ottelun ja se oli mahdollista nähdä yli sadassa maassahttp://www.suomenurheilugaala.fi/Urheilutapahtuma/ . Erotuomarina ottelussa toimi suomalainen Mattias Gestranius. == Ottelu == Arsenal sai otteluun hyvän alun, kun englantilaispelaaja Theo Walcott nosti pallon maaliin yhdeksän minuutin kohdalla. Arsenal siirtyi 2-0 -johtoon, kun toista puoliaikaa oli takana 14 minuuttia, nyt maalintekijänä oli walesilainen Aaron Ramsey. 3-0 syntyi vain kolmen minuutin päästä edellisestä maalista, nyt maalin teki ranskalaispelaaja Olivier Giroud hienolla nostolla yli Manchester Cityn maalivahdin Joe Hartin. Kymmenen minuuttia ennen loppua Manchester Cityn espanjalaishyökkääjä Álvaro Negredo kavensi loppulukemiksi 3-1http://www.mcfc.co.uk/citytv/Match-highlights/2013/August/City-v-Arsenal- Helsinki-60-second-highlights . == Urheilugaala == Super Match oli ehdolla Suomen Urheilugaalassa 2014 vuoden urheilutapahtuma-palkintoon. Se ei kuitenkaan saanut palkintoa, vaan palkinnon vei suunnistuksen MM-kilpailut Vuokatissa. == Lähteet == Luokka:Jalkapallo-ottelut Luokka:Vuoden 2013 jalkapallo
Aarne Aktan

Aarne Antero Aktan (s. 1973) on suomalainen yritysjohtaja, joka on toiminut Solteqin toimitusjohtajana vuodesta 2022 lähtien. Ennen sitä hän toimi Synlab Suomen toimitusjohtajana huhtikuusta 2019 alkaenAarne Aktan SYNLAB Suomen toimitusjohtajaksi. Hän työskenteli vuosina 2011–2016 Talentum Oyj:n toimitusjohtajana. Keväällä 2016 Aktan nimettiin Pihlajalinnan uudeksi toimitusjohtajaksi, josta hän lähti uusiin tehtäviin loppuvuodesta 2017. Aktan on koulutukseltaan kauppatieteiden kandidaatti. Ennen työskentelyään Solteqissa ja Synlabissa hän työskenteli Kauppamainos Bozell Oy:n yhteyspäällikkönä 1997–1998 ja Quartal Oy:n toimitusjohtajana 1998–2011. Aktan on vuodesta 2007 lähtien toiminut Trainers’ House Oyj:n hallituksen puheenjohtajana. Hän kuuluu myös Quartal Oy:n, Pihlajalinna Oy:n ja Kuiri Mobile Oy:n hallituksiin.Talentum Aktan jätti Pihlajalinnan toimitusjohtajan toimen joulukuussa 2017. == Ura == * 1997–1998 Yhteyspäällikkö, Kauppamainos Bozell Oy * 1998–2011 Toimitusjohtaja, Quartal Oy * 2011–2016 Toimitusjohtaja, Talentum * 2016–2017 Toimitusjohtaja, Pihlajalinna * 2019–2022 Toimitusjohtaja, Synlab Suomi * 2022– Toimitusjohtaja, Solteq Oyj == Lähteet == Luokka:Suomalaiset yritysjohtajat Luokka:Vuonna 1973 syntyneet Luokka:Elävät henkilöt
Selfiekeppi

Selfiekeppi (myös selfiesauva tai -tikku) on valokuvauksessa käytettävä, useimmiten alumiinista valmistettu kokoonpainuva varsi. Kepillä henkilö voi kuvata laajemmalta ja pidemmältä alalta kuin mitä itse käsin pystyisi. Kepit varustetaan usein omalla Bluetooth-laukaisimella, jolloin kuvanotto on mahdollista ajastaa. 2010-luvun puolestavälistä eteenpäin keppien suosiota on kasvattanut omakuvien ottaminen. == Katso myös == * Kamerajalusta == Lähteet == == Aiheesta muualla == Luokka:Valokuvausvälineet
Lasse Kempas

Lasse Kalevi Kempas (s. 6. marraskuuta 1947 Rauma) on suomalainen taidemaalari. Hän maalaa akvarelleja, guassiteoksia ja akryylivärimaalauksia sekä tekee litografioita.Rauman taidemuseo Kempas on opiskellut Turun taideyhdistyksen piirustuskoulussa 1975–1976 sekä pariisilaisissa Académie de la Grande Chaumièressa ja Cité International des Artsissa vuonna 1979. Kempaksen teokset ovat olleet yksityisnäyttelyissä esillä muun muassa Rauman taidemuseossa (1977, 1980 ja 1986), Wäinö Aaltosen museossa (1980 ja Kimmo Pyykön kanssa 1986) ja Hämeenlinnan taidemuseossa (Kimmo Pyykön kanssa 1986). Hänen teoksiaan on muun muassa Suomen valtion, Rauman taidemuseon, Porin taidemuseon, Tampereen nykytaiteen museon, Wäinö Aaltosen museon, Hämeenlinnan taidemuseon ja Emil Cedercreutzin museon kokoelmissa. Kempas on palkittu Länsi-Suomen taidemitalilla 1980 ja OAJ:n kultaisella kulttuurimitalilla 1987. thumb|upright|Kasvu on Kempaksen suunnittelema veistos Eurajoella, kirjaston edustalla. Teos on vuodelta 2016, kuten kirjastokin. == Lähteet == Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1947 syntyneet Luokka:Elävät henkilöt
Vladimir Šuhov

Vladimir Grigorevitš Šuhov (Владимир Григорьевич Шухов), s. 16. elokuuta/28. elokuuta 1853, Grajvoron, k. 2. helmikuuta 1939, Moskova, oli venäläinen insinööri, joka usein rinnastetaan kekseliäisyydessään ja metallirakenteiden käyttämisessä Gustave Eiffeliin. Šuhov syntyi lähellä Belgorodia, joka sijaitsee nykyisen Ukrainan rajan tuntumassa. Hän opiskeli Moskovan Keisarillisessa teknillisessä koulussa, josta valmistui insinööriksi 1876. Työurallaan hän suunnitteli yli viisisataa siltaa ja sata vesitornia. Tehdessään yhteistyötä vuonna 1878 öljyteollisuutta käynnistävän ruotsalaisen Nobel-suvun kanssa hän otti käyttöön öljyputken, kaasuputken ja sylinterinmuotoisen metallisen öljysäiliön.Vladimir Grigorievich Shukhov. The Shukhov Tower Foundation. Viitattu 6.2.2015. ==Lähteet== == Aiheesta muualla == *Peter Gössel, Gabriele Leuthäuser, Eva Schickler: ”Architecture in the 20th century”, Taschen Verlag; 1990, ISBN 3-8228-1162-9 ja ISBN 3-8228-0550-5. Teoksen verkkoversio. Luokka:Venäläiset insinöörit Luokka:Venäläiset arkkitehdit Luokka:Vuonna 1853 syntyneet Luokka:Vuonna 1939 kuolleet
Strippaus (kemia)

Strippauksella tarkoitetaan kemiassa yksikköoperaatiota, jossa yksi tai useampi komponentti poistetaan nestefaasista kaasuvirran tai höyryn avulla. Strippauksessa poistuva komponentti haihtuu kaasun tai höyryn mukana pois nestevirrasta ja prosessia voidaan pitää absorption käänteisprosessina. Strippausta käytetään muun muassa jätevesien puhdistuksessa, öljynjalostuksessa tuotteiden erottamiseen ja eräissä metallurgisissa prosesseissa. Strippaus suoritetaan tislauskolonneja muistuttavissa kolonneissa, joiden täytteenä on täytekappaleita erottumisen tehostamiseksi.Dianna S. Kocurek & Gayle Woodside: Waste Treatment, Hazardous Waste, Kirk-Othmer Encyclopedia of Chemical Technology, John Wiley & Sons, New York, 2000. Viitattu 6.2.2015G. W. Stevens, Teh C. Lo & Malcolm H. I. Baird: Extraction, Liquid-Liquid, Kirk-Othmer Encyclopedia of Chemical Technology, John Wiley & Sons, New York, 2007. Viitattu 6.2.2015 ==Strippauksen käyttö== Strippaus perustuu helposti haihtuvien komponenttien erottumiseen haihtumalla inertin kaasun, kuten ilman tai kuuman vesihöyryn mukana. Komponenttien strippautuvuus riippuu niiden Henryn vakiosta Henryn lain mukaisesti ja tyypillisesti korkeat lämpötilat kasvattavat Henryn vakiota ja siten parantavat erotustehokkuutta. Strippaus voi olla joko myötävirta- tai vastavirtaprosessi. Myötävirtaprosessissa puhdistettava neste ja ilma tai vesihöyry virtaavat kolonnissa samansuuntaisesta ja vastavirtaprosesseissa eri suunnista. Ilmaa käytetään strippausaineena erotettaessa vesiliuoksista helposti haihtuvia veteen niukkaliukoisia orgaanisia komponentteja, kuten bensiiniä ja muita hiilivetyjä, liuottimia kuten trikloorieteeniä ja tetrakloorieteeniä sekä helposti erityisesti emäksisistä liuoksista haihtuvaa ammoniakkia. Käytetyimmät menetelmät ovat vastavirtaprosesseja, joissa strippausilma johdetaan kolonniin alaosasta ja puhdistettava liuos yläosasta. Vesihöyrystrippausta käytetään veteen enemmän liukenevien ja vaikeammin haihtuvien komponenttien, kuten asetonin ja pentakloorifenolin erottamiseen. Vesihöyrystrippausta käytetään myös butadieenin erottamiseen öljynjalostuksen muista tuotteista ja orgaanisten kompleksinmuodostajien erottamiseen orgaanisista liuottimista esimerkiksi uraanin ja kuparin metallurgiassa. Vesihöyrystrippaus poikkeaa kaasustrippauksesta, kuten ilmastrippauksesta siten, että nestefaasin läpi kulkenut strippaushöyry voidaan tiivistää nesteeksi ja veteen liukenemattomat orgaaniset komponentit voidaan erottaa joko dekantoimalla tai tislaamalla. ==Lähteet== Luokka:Erotusmenetelmät Luokka:Yksikköoperaatiot
Törmäkukat

Törmäkukat eli piirtotörmäkukat (Scabiosa) on kasvisuku, joka kuuluu kuusamakasvien heimoon. Aiemmin se on luettu purtojuurikasveihin (Dipsacaceae). Suvussa on noin 65 lajia, joita esiintyy alkuperäisenä Euroopassa, Aasiassa ja Afrikassa. Monia törmäkukkalajeja viljellään koristekasveina, lajista riippuen yksivuotisina, kaksivuotisina tai monivuotisina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Scabiosa atropurpurea – koreatörmäkukka * Scabiosa canescens – tuoksutörmäkukka * Scabiosa caucasica eli Lomelosia caucasicaSuomen Lajitietokeskus: Kaukasiantörmäkukka – Lomelosia caucasica Viitattu 14.12.2022. – kaukasiantörmäkukka * Scabiosa columbaria – kivikkotörmäkukka eli ketotörmäkukka eli tähtiruusuruoho * Scabiosa japonica – japanintörmäkukka * Scabiosa lucida – vuoritörmäkukka * Scabiosa nitens – azorientörmäkukka * Scabiosa ochroleuca – keltatörmäkukka * Scabiosa prolifera – karmelintörmäkukka * Scabiosa stellata – tähtitörmäkukka * Scabiosa variifolia – pensastörmäkukka Scabiosa canescens sl 3.jpg|Tuoksutörmäkukka (Scabiosa canescens) Scabiosa-columbaria 7208.jpg|Kivikkotörmäkukka (Scabiosa columbaria) Scabiosa lucida a1.jpg|Vuoritörmäkukka (Scabiosa lucida) Scabiosa ochroleuca Naplás.jpg|Keltatörmäkukka (Scabiosa ochroleuca) == Lähteet == == Aiheesta muualla == * Suomen Lajitietokeskus: Piirtotörmäkukat (Scabiosa) *
Mario Caserini

Mario Caserini (26. helmikuuta 1874 Rooma – 17. marraskuuta 1920 Rooma) oli italialainen elokuvaohjaaja. Taidemaalarina ja lavastajana työskennelleen Caserinin elokuvaura alkoi näyttelijänä vuonna 1905. Seuraavana vuonna hänestä tuli yksi Cinesin tärkeimmistä ohjaajista. Hän teki yhtiölle etupäässä historiallisia draamoja ja kirjallisuussovituksia, joiden pääosissa esiintyi usein hänen vaimonsa Maria Caserini-Gasperini. Vuonna 1911 Caserini siirtyi Ambrosio Filmille, jolle hän ohjasi ensimmäisen pitkän elokuvasovituksen Edward Bulwer-Lyttonin romaanista Pompeijin viimeiset päivät (1913). Vuonna 1913 Caserini oli mukana perustamassa Gloria Films -yhtiötä, jolle hän teki tunnetuimmat elokuvansa Mutta rakkauteni ei kuole koskaan (1913) ja Nerone e Agrippina (”Nero ja Agrippina”, 1914). Niistä ensimmäinen muistetaan Lyda Borellin läpimurtoelokuvana ja jälkimmäinen yhtenä italialaisen spektaakkelielokuvan suurmenestyksistä. Vuonna 1915 Caserini perusti Torinoon oman tuotantoyhtiön Caserini Filmin, jonka tähtinäyttelijöitä olivat Mario Bonnard ja Leda Gys. Ennen kuolemaansa hän palasi vielä Cinesin palvelukseen. ==Elokuvia== * L’amorino, 1910 * La ribalta, 1912 * Mutta rakkauteni ei kuole koskaan, 1913 * Il dramma di una notte, 1918 ==Lähteet== ==Aiheesta muualla== * Internet Movie Database: Mario Caserini * Elonet: Mario Caserini Luokka:Italialaiset elokuvaohjaajat Luokka:Vuonna 1874 syntyneet Luokka:Vuonna 1920 kuolleet